OpenLLM-France/wikimedia huggingface dataset:
# Mateo Miguel Ayllón Alonso

Mateo Miguel Ayllón Alonso (Conca, 21 de desembre de 1793 - Madrid, 9 d'agost de 1844) va ser un polític liberal i jurista espanyol.

## Trajectòria

En la seva localitat natal va començar els estudis de Filosofia, però aviat es va integrar en l'exèrcit participant en la Guerra del francès, retirant-se en 1821 amb el grau de tinent. Va instal·lar la seva residència a Sevilla, on va treballar al govern polític de la ciutat i va cursar dos anys de Filosofia i Lleis en la universitat, graduant-se com a batxiller. Després va treballar en un reconegut despatx de la ciutat, sent admès com advocat en l'Audiència Territorial. En 1822 va ser escollit Pròcer del Regne, però el temps que va romandre en les Corts va ser breu, ja que va haver d'exiliar-se amb la caiguda del Trienni Liberal en 1823. Va romandre a França, on va ser Secretari de les Corts en l'exili, després a Gibraltar i més tard a Londres, fins a l'amnistia de 1834, moment en el qual va tornar incorporant-se com a jutge a Madrid i fiscal en el Tribunal de Comptes.
Va ser elegit diputat en el període 1836/1837 i després en 1839. Va ser nomenat ministre d'Hisenda en el gabinet presidit per Joaquín María López López al maig de 1843, poc abans del final de la regència de Espartero, romanent uns pocs dies al govern que cessa el mateix mes. Va ocupar novament la cartera al juliol fins a novembre del mateix any.

## Referències

* ↑ Fitxa del Congrés dels Diputats

## Bibliografia

* RULL SABATER, Alberto:. Diccionario sucinto de Ministros de Hacienda (s.XIX-XX). 1991: Madrid. Instituto de Estuudios Fiscales. Documento,16. 168 pp.
* VALLEJO, Jesús.: Los Ayllón Altolaguirre: maneras de ser jurista en la España decimonónica. Historia, instituciones, documentos, ISSN 0210-7716, Nº 32, 2005, pp. 363-396
# Miquel Arnau de Gelcen

Miquel Arnau de Gelcen (Barcelona, 1 de juliol de 1915 - 29 de novembre de 1997) fou un promotor, empresari i dirigent esportiu català vinculat al món de l'automobilisme.
Competí en algunes curses d'automobilisme entre 1954 i 1956. Fou president de relacions esportives de la Penya Motorista Barcelona, dins la qual participà en l'organització de les primeres 24 Hores de Montjuïc (1955). Impulsà la Pujada a l'Arrabassada, el Ral·li dels Pirineus, el Ral·li de les Dues Catalunyes, el Critèrium Montseny-Guilleries i la Pujada al Montseny. Fou comissari d'importants curses internacionals, vicepresident de la Federació Espanyola d'Automobilisme (1961-91) i membre de la junta directiva del Reial Automòbil Club de Catalunya, on exercí com a president de la comissió esportiva durant 25 anys. Presidí la Federació Catalana d'Automobilisme durant la dècada de 1960 i dirigí diverses curses com la Volta Automobilística de Catalunya i el Ral·li Catalunya. Aconseguí que el Ral·li Catalunya-Costa Brava fos inclòs com a prova oficial del Campionat Mundial de Ral·lis (1991), i fou un dels impulsors del Circuit de Catalunya. Rebé la medalla de plata al mèrit esportiu (1969).

## Referències

* ↑ «Viladrau 100 anys de motor» (PDF). viladrau.cat. Ajuntament de Viladrau, 01-01-2016. [Consulta: 20 gener 2016].
* ↑ Del Arco, Javier; Arderiu, Miquel; Montero, Xavier; Camp, Jordi. «Noms propis». A: Història de l'automobilisme a Catalunya. Barcelona: Planeta, 1990, p. 264. ISBN 84-320-6249-9.

### Font

* «Miquel Arnau de Gelcen». enciclopedia.cat. GEC - Enciclopèdia de l'esport català. [Consulta: 9 febrer 2016].
# Miquel Apostoli

Miquel Apostoli (en llatí Michael, en grec Μιχαήλ) va ser un eclesiàstic grec romà d'Orient que va contribuir al renaixement de la cultura grega a Itàlia, on es va establir l'any 1440. Era amic íntim de Jordi Gemist Pletó i seguidor de la filosofia platònica, coses que van contribuir a ser ben rebut pel cardenal Bessarió. L'amistat no va durar gaire, i al cap d'un temps es va haver de retirar a Càndia (Creta) on es va dedicar a l'ensenyament i on va morir després del 1457, ja que aquell any va escriure un panegíric sobre l'emperador Frederic III del Sacre Imperi Romanogermànic.

## Obres

Les seves obres principals són:
* Una defensa de Plató contra Teodor Gaza.
* Menexenus, un diàleg sobre la Santíssima Trinitat, on discuteix si els jueus i els musulmans tenen raó en considerar un Déu únic o els cristians en creure en una Trinitat.
* Oratio consultoria ad Socerum sibi irascendum cum ad secundas transiret nuptius.
* Appellatio ad Constantinum Palaeologum ultimum Imperatorem.
* Oratio ad Ioannem Argyropulum.
* Epistolae XLV. Aquestes cartes són importants per conèixer els esdeveniments de la seva època.
* Oratio Panegyrica ad Fredericum III.
* Oratio Funebris in Laudem Bessarionis. Encara que el cardenal Bessarió no es va portar gaire bé amb Miquel, aquest li va dedicar una extraordinària oració fúnebre.
* Disceptatio adversus eos qui Occidentales Orientalibus superiores esse contendebant.
* De Figuris Grammaticis. Obra molt ben considerada per Lleó Al·laci.
* Un Diccionari etimològic.
* Ἰωνία (Violetes). Un recull de frases cèlebres de diversos personatges.
* Συναγωγὴ Παροιμιῶν. Conté 2.027 proverbis grecs, que van cridar immediatament l'atenció dels estudiosos de la literatura grega.

## Referències

* ↑ 3.Michael Apostolius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1081
# Mitchellville

«Mitchellville» té aquests significats:
Geografia:
* Mitchellville (Arkansas), localitat estatunidenca a l'estat d'Arkansas
* Mitchellville (Iowa), localitat estatunidenca a l'estat d'Iowa
* Mitchellville (Maryland), localitat estatunidenca a l'estat de Maryland
* Mitchellville (Tennessee), localitat estatunidenca a l'estat de Tennessee
# Ministre plenipotenciari

El ministre plenipotenciari és una de les categories que integren l'escalafó de la carrera diplomàtica. A Espanya, es tracta d'una categoria superior al conseller d'ambaixada, i inferior a l'ambaixador. A l'escalafó de la carrera diplomàtica espanyola, n'hi ha de primera categoria, de segona, i de tercera. La seva indumentària està regulada legalment: coll i bocamànegues amb brodat de palmes i fulles de roure en vuits, i els cantells de la casaca o torera s'acaben amb canonet i pilota.

## Referències

* ↑ Reial decret 674/1993, de 7 de maig, sobre provisión de puestos de trabajo en el extranjero y ascensos de los funcionarios de la carrera diplomática; art.4, redactat d'acord al Reial decret 805/2000, de 19 de maig, por el que se modifica parcialmente el Real Decreto 674/1993, de 7 de mayo, sobre provisión de puestos de trabajo en el extranjero y ascensos de los funcionarios de la Carrera Diplomática. (castellà)
* ↑ Instrucció que desenvolupa l'Ordre de 3 d'octubre de 1997, sobre el uniforme de la Carrera Diplomática (BOE 240, 7-10-1997). Arxivat 2012-03-07 a Wayback Machine. (castellà)
# Miura

«Miura» té aquests significats:
* Miura (tauromàquia)
* Lamborghini Miura, automòbil esportiu produït per l'empresa italiana Lamborghini entre 1966 i 1972
* Biografies:
** Atsuhiro Miura (Prefectura d'Oita, 1974), futbolista japonès
** Kazuyoshi Miura (Prefectura de Shizuoka, 1967), futbolista japonès
** Kentaro Miura (1966), dibuixant de mangues
** Yasutoshi Miura (Prefectura de Shizuoka, 1965), futbolista japonès
** Yoshio Miura (Chiba, 1920), criminal de guerra japonès durant la Segona Guerra Mundial
# Minucià el Vell

Minucià el Vell (en llatí Minucianus, en grec Μινουκιανός Minoukianós) va ser un retòric grec contemporani del famós Hermògenes de Tars, als voltants de l'any 170.
Fabricius el va considerar la mateixa persona que Minucià d'Atenes, però pels escolis d'aquest darrer es dedueix que era diferent personatge.

## Referències

* ↑ [https://quod.lib.umich.edu/m/moa/acl3129.0002.001/1102?rgn=full+text;view=image;q1=MinucianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1092. ]
# Menjagrà blau de canyar

El menjagrà blau de canyar (Amaurospiza carrizalensis) és una espècie d'ocell de la família dels cardinàlids (Cardinalidae). És endèmic del nord-est de Veneçuela. Fa 12 cm de llargada.

## Taxonomia

Sovint considerat una subespècie del menjagrà blau meridional (Amaurospiza moesta).

## Referències

* ↑ menjagrà blau meridional«Menjagrà blau de canyar». Cercaterm. TERMCAT, Centre de Terminologia. Rev. 15/10/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Menjagrà blau meridional

El menjagrà blau meridional (Amaurospiza moesta) és una espècie d'ocell de la família dels cardinàlids (Cardinalidae). Es distribueix pel nord-est de l'Argentina, el sud-est del Brasil, i l'est del Paraguai. Habita en la Mata Atlàntica en zones baixes i muntanyes, fins als 1.600 metres; sobretot en zones on el bambú dels gèneres Chusquea i Guauda és abundant, encara que no depèn tant de les flors del bambú com el Sporophila falcirostris.

## Referències

* ↑ «Menjagrà blau meridional». Cercaterm. TERMCAT, Centre de Terminologia. Rev. 15/10/2022(català)
# Missouri (desambiguació)

«Missouri» té aquests significats:
* Toponímia:
** Riu Missouri, riu més llarg d'Amèrica del Nord
** Missouri, estat dels Estats Units d'Amèrica situat a la regió del Mig Oest
** Territori de Missouri, territori organitzat incorporat als Estats Units que va existir del 1812 al 1821
** Missouri City (Missouri), població dels Estats Units a l'estat de Missouri.
** Missouri City (Texas), població dels Estats Units a l'estat de Texas
** Missouri Valley, població dels Estats Units a l'estat d'Iowa
** Mississipi-Missouri, sistema fluvial Mississipi-Missouri format pels rius Mississipi i Missouri
* Miscel·lània:
** Missouri (pel·lícula), pel·lícula estatunidenca dirigida per Arthur Penn el 1976, produïda per United Artists
** Compromís de Missouri, acord pres l'any 1820 entre els representants dels estats esclavistes i abolicionistes dels EUA
** Tour de Missouri, cursa ciclista per etapes que es va celebrar entre 2007 i 2009 a l'estat de Missouri, als Estats Units
** Universitat de Missouri, universitat pública de a l'estat de Missouri, Estats Units
# Metroid

«Metroid» té aquests significats:
* Metroid (videojoc), primer videojoc de la saga del mateix nom per a la consola NES
* Metroid (saga), sèrie de videojocs basats en l'heroïna Samus Aran
* Metroid (criatura), ésser fictici de la saga del mateix nom.
* Metroid Prime Pinball, videojoc de pinball basat en la saga de videojocs Metroid.
* Metroid: Other M, videojoc per a Wii
* Metroid Prime
# Joan de la Creu Font i Rosselló

Joan de la Creu Font i Rosselló fou un músic i compositor nascut el segle xix a l'illa de Mallorca (Espanya). La seva obra és reconeguda, ja que va ser compositor d'un Ave Maria (1881), un Te Deum (1891) i un Himne dedicat a Sant Gaietà.

## Bibliografia

ALONSO, Celsa. «Anguerri Profitós, Jorge.», Diccionario de la Música Española e Hispanoamericana. Madrid: SGAE, 1999-2002.
# Stuntman: Ignition

Stuntman Ignition (Stuntman 2) és el proper videojoc de la continuació del Stuntman per la Xbox 360, PlayStation 3 i PlayStation 2. El 10 de maig del 2006 es va anunciar que THQ va adquirir els drets de la saga Stuntman pels originals publicadors, Atari. També es va anunciar que Paradigm Entertainment estava desenvolupant el videojoc per les consoles de la nova generació. El 29 de setembre del 2006, THQ va parlar per primera vegada sobre el videojoc a Xbox 360 Gamer,. Va estar llançat els Estats Units el 17 de setembre de 2007, a Austràlia el 27 de setembre de 2007, a Europa el 28 de setembre de 2007 i al Japó el 21 de febrer de 2008. El joc posa el jugador en la pell d'un especialista de cine que ha d'anar completant diferents pel·lícules passant pels llocs atorgats i realitzant les acrobàcies que mana el director. Entre les seves pel·lícules estan: Aftershock, una pel·lícula catastròfica feta a la columbia britànica (Canadà) similar a "Un poble anomenat Dante's Peak", Whoopin' and a Hollerin' 2 una aventura "country" gravada a Tennessee, Strike Force Omega, una pel·lícula d'acció militar gravada Kirguizstan, Overdrive, una pel·lícula policiaca feta a San Francisco, Never Kill Me Again, una pel·lícula d'acció parodia a les del James Bond gravada a la Xina i Night Avenger, una pel·lícula de superherois paròdia a batman i gravada a una ciutat (no se sap quina) molt semblada a Chicago.

## Referències

* ↑ Taylor, Stu. «Stuntman 2 Crashes In». Xbox 360 Gamer, 29-10-2006. [Consulta: 4 octubre 2006].

## Enllaços externs

* Informació Arxivat 2010-09-26 a Wayback Machine. (català)
# Rosemaryita

La rosemaryita és un mineral de la classe dels fosfats que pertany al grup de la wyl·lieïta. Rep el seu nom en honor de Frances Rosemary "Romy" Wyllie (1932-), director gerent del Journal of Geology; curiosament, el mineral wyl·lieïta rep el seu nom en honor del marit de Frances.

## Característiques

La rosemaryita és un fosfat de fórmula química NaMn$^{2+}$Fe$^{3+}$Al(PO₄)₃. Cristal·litza en el sistema monoclínic. Els cristalls són granulars, massius, de fins a 1 cm. La seva duresa a l'escala de Mohs és 4 a 4,5. Forma dues sèries de solució sòlida: amb la ferrowyl·lieïta i amb la wyl·lieïta. En la primera la substitució parcial de Mn$^{2+}$ per Fe$^{2+}$ a M(1) va donant lloc als diferents membres; mentre que a la segona el Fe$^{3+}$ va substituint el Mn$^{2+}$ a M(2a).
Segons la classificació de Nickel-Strunz, la rosemaryita pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, ferrowyl·lieïta, qingheiïta, wyl·lieïta, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, estronciowhitlockita, merrillita, tuïta, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

La rosemaryita va ser descoberta a la pegmatita Rock Ridge, a Custer (Dakota del Sud, Estats Units). També ha estat descrita en dos indrets de la serra de l'Albera (Occitània, França); dos indrets de les muntanyes Sowie (Baixa Silèsia, Polònia); a la pegmatita Buranga, al districte de Gatumba (Província de l'Oest, Ruanda).
Sol trobar-se associada a altres minerals com: trol·leïta, al·luaudita, montebrasita, scorzalita i strengita.

## Referències

* 1 2 3 «Rosemaryite» (en anglès). Mindat. [Consulta: 7 novembre 2015].
* 1 2 «Rosemaryite» (en anglès). Handbook of Mineralogy. Arxivat de l'original el 3 de març 2016. [Consulta: 6 setembre 2017].
# Riccò del Golfo di Spezia

Riccò del Golfo di Spezia (en lígur: Ricò, en llatí: Ricotium) és un comune (municipi) de la província de La Spezia, a la regió italiana de la Ligúria, situat uns 80 km al sud-est de Gènova i uns 10 km al nord-est de La Spezia. El 31 de desembre de 2011 tenia 3.537 habitants.
Limita amb els municipis de Beverino, Follo, La Spezia, Riomaggiore i Vernazza.

## Frazioni

El municipi de Riccò del Golfo di Spezia conté les frazioni (pobles o llogarets) següents: Bovecchio, Camedone, Caresana, Carpena, Casella, Debbio, Porcale, Graveglia, Pian di Barca, Ponzò, Quaratica, San Benedetto i Valdipino.

## Evolució demogràfica

* Gràfica d'evolució de Riccò del Golfo di Spezia entre 1861 i
* Font: Istituto Nazionale di Statistica (ISTAT) - Elaboració gràfica de Viquipèdia

## Referències

* ↑ «8milaCensus». [Consulta: 25 gener 2019].
* ↑ «Wikidata» (en anglès). [Consulta: 25 gener 2019].
# Salònia Matídia

Salònia Matídia (en llatí Salonia Matidia) va ser una dama romana del segle i.
Era la filla de Marciana, germana de Trajà i neboda de l'emperdor.
Va ser mare de Sabina que es va casar amb Hadrià quan Trajà encara era viu. El nom del pare de Sabina és desconegut, potser Gai Saloni Matidi Patruí, i no es coneixen detalls de la seva vida. Encara vivia quan va morir Trajà i després va rebre el títol d'augusta i a la seva mort en data desconeguda, però anterior a la mort d'Hadrià, va ser proclamada deessa.

## Referències

* ↑ [https://quod.lib.umich.edu/m/moa/acl3129.0002.001/983?rgn=full+text;view=image;q1=MatidiaSmith,+William+(editor).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 973. ]
# Mohinder Suresh

Mohinder Suresh és un personatge de ficció de la sèrie televisiva Herois, interpretat per Sendhil Ramamurthy. Mohinder és un professor de genètica de la universitat de Madràs (Índia) amb un doctorat en filosofia. Intentarà trobar la veritat sobre la recent mort de son pare, Chandra Suresh.

## Història

Després d'assabentar-se de la mort de son pare a Nova York, sospita que ha sigut assassinat pels seus descobriments en genètica. Mohinder va a l'apartament de Madràs on vivia son pare per a buscar pistes i acabar la investigació que aquest estava fent. En un rampell, decideix anar a Brooklyn, on lloga l'altre apartament de son pare que, encara que molt més desordenat, té molt més material i comença a reorganitzar-lo cercant-ne un sentit.
Per a poder mantindre's en la llarga estada en els Estats Units, Mohinder agafa un treball com a taxista. En el seu primer dia, pren un passatger anomenat Peter Petrelli, que li pregunta sobre "ser especial". Encara que li costa d'adonar-se del que en Peter li diu, comença a parlar sobre genètica i evolució. Més tard, Mohinder agafa a un altre passatger, el senyor Bennet. Aquest al principi actua de forma normal, però més tard comença a fer-li preguntes personals. Mohinder pren por, abandona el taxi i fuig.
En el segon episodi, Mohinder descobreix que son pare havia creat un programa per a trobar la "gent especial". A partir d'eixe moment, buscarà la forma de localitzar tota eixa gent per a advertir-la de la mena de poders que poden tindre, causats per un gen que els fa ser diferents a la resta.

## Poders

En principi, Mohinder no té cap poder especial o sobrehumà
# Sosnovka (assentament rural d'Àssovo)

* Per a altres significats, vegeu «Sosnovka».
Sosnovka (en rus: Сосновка) és un poble del krai de Perm, a Rússia, que pertany a l'assentament rural d'Àssovo. El 2010 tenia 23 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2014-09-10. [Consulta: 10 setembre 2014].
# Web profunda (desambiguació)

«Web profunda» té aquests significats:
* Web profunda, aquelles parts d'internet que no poden ser indexades pels motors de cerca tradicionals
* Web profunda (pel·lícula), un documental de 2015 dirigit per Alex Winter sobre el tancament del mercat negre en línia Silk Road i la detenció i judici del seu suposat fundador Ross William Ulbricht

## Vegeu també

* Darknet, un xarxa virtual privada on els usuaris connecten amb altres usuaris en els que hi confien.
* Web fosc, la part de la xarxa mundial construïda sobre darknets
# Rjevka (Tambov)

* Per a altres significats, vegeu «Rjevka».
Rjevka (en rus: Ржевка) és un poble de l'óblast de Tambov, a Rússia, segons el cens del 2010 no tenia cap habitant.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Cinc Camins

Els Cinc camins és un lloc del terme de Reus, situat a la partida de Monterols, on un antic camí es bifurca en cinc ramals que porten a llocs diferents. Se situa a l'oest del poble de Castellvell, a l'esquerra de la carretera que va de Reus a Castellvell. Venint de Reus, s'hi arriba pel Camí de la Pedrera del Coubi. El primer a la dreta va a Castellvell i a la pedrera. El segon a la mateixa mà, és el del Mig, que condueix a l'Aleixar. El d'enfront, que davalla, és el de la Drecera, i va a Maspujols. El de l'esquerra és el Camí dels Cinc Camins, o del Mas de la Victòria, o també de Monterols, segons la gent de Castellvell. Els Cinc Camins estan situats a la divisòria d'aigües entre el barranc del Tecu i la vall que porta al de la Buada.

## Referències

* ↑ Camí dels 5 camins Ajuntament de Reus
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 168. ISBN 8486387655.
* ↑ Aguadé Sans, Enric. El camí ancestral de Salou a Ulldemolins. Reus: l'autor, 2001, p. 70. ISBN 8460580075.
# Stefano Farina

Stefano Farina (Ovada, 19 de setembre de 1962 - Gènova, 23 de maig de 2017) fou un àrbitre de futbol italià.
Durant la seva carrera com a àrbitre, de 27 anys de durada, va arbitrar molts partits d'alt nivell a la Serie A i la Lliga de Campions de la UEFA, inclosa la 2006 Supercopa d'Europa de futbol 2006 a Mònaco. Durant aquest temps, també va fer una aparició a la pel·lícula Goal 2 com a àrbitre de la final fictícia de la Champions League entre el Reial Madrid i l'Arsenal FC.
Farina va arbitrar a les fases de classificació per l'Eurocopa de futbol de 2004 i 2008 així com en partits preliminars de la zona UEFA de classificació per la Copa del Món de Futbol de 2002 i 2006 Va ser àrbitre internacional de la FIFA en el període entre 2001 i 2007.
Es va retirar internacionalment el 2007 després d'haver arribat a l'edat de retirada obligatòria, 45 anys.

## Referències

* ↑ «Farina handed Super Cup honour» (en anglès). UEFA, 23-08-2006. [Consulta: 17 maig 2013].
* ↑ UEFA. "Albania 0-0 Republic of Ireland". abril 2, 2003. Consultat el maig 17, 2013.
* 1 2 UEFA. "Israel 2-1 Russia". novembre 17, 2007. Consultat el maig 17, 2013.
* 1 2 FIFA. "Match Report - Portugal - Cyprus 6:0 (1:0)" Arxivat 2012-12-14 a Wayback Machine.. juny 6, 2001. Consultat el maig 17, 2013.
* ↑ FIFA. "Match Report - Netherlands - FYR Macedonia 0:0" Arxivat 2009-04-03 a Wayback Machine.. octubre 12, 2005. Consultat el maig 17, 2013.

## Enllaços externs

* Farina Honoured at Monaco Date
# Stefano Dionisi

Stefano Dionisi (Roma, Itàlia; 1 d'octubre de 1966) és un actor italià.

## Biografia

Va rebre classes d'actuació al teatre La Scaletta, a Roma. Després d'estudiar, va emprendre alguns viatges a Nova York i a l'Índia.
El seu debut com a actor va tenir lloc amb la pel·lícula per a la televisió Rose (1986). Després, va obtenir el paper principal en la pel·lícula Farinelli - Voce regina (Farinelli, il castrato, 1994), que li va valer un Premi David de Donatello especial. Més tard, va actuar al costat de Marcello Mastroianni en el film Sostiene Pereira (1995), basat en la novel·la d'Antonio Tabucchi. Posteriorment, va participar en la pel·lícula Bámbola (1996), de Bigas Luna. Va participar, el 2005, en la pel·lícula francoitaliana Antonio Vivaldi, un prince à Venise, dirigida per Jean-Louis Guillermou, on va interpretar el paper del compositor.

## Filmografia parcial

* 1994 Farinelli - Voce regina (Farinelli, il castrato) - director: Gérard Corbiau
* 1995 Joseph - director: Roger Young
* 1995 Sostiene Pereira - director: Roberto Faenza
* 1996 Bambola - director: J. J. Bigas Lluna
* 2000 Il partigiano Johnny - director: Guido Chiesa
* 2000 Senar ho sonno (Insomni) - director: Dario Argento
* 2002 El misteri de Ginostra - director: Manuel Pradal
* 2006 Antonio Vivaldi, un prince a Venise - director: Jean Louis Guillermou
* 2007 Era mio fratello - director: Claudio Bonivento
* 2007 Caccia segreta - director: Massimo Spano
* 2008 Una mare - director: Massimo Spano

## Referències

* ↑ Página sobre la película Antonio Vivaldi, un prince à Venise

## Enllaços externs

* Stefano Dionisi - IMDb (anglès)